Mavzu: 14-yanvar Vatan himoyachilari kuni!...

 Bayramona bezatitgan sahna. To'rda Vatanimiz himoyachilari, davlatimiz qurolli kuchlari aks etgan plakatlar va «Mardlar qo'riqlaydi Vatanni!», «14- yanvar — Vatan himoyachilari kuni» singari shiorlar osilgan. Ichki ishlar xodimlari, mahalla posbonlari taklif etilgan. Marsh sadolari ostida ikki boshlovchi sahnaga chiqadi).

1-boshlovchi: — Assalomu alaykum, osuda hayotimizning posbonlari, hurmatli otaxonlar, mehri ummon onaxonlar, ustoz-murabbiylar! Sizni bugungi davramizning aziz mehmoni sifatida ko‘rib turganimizdan juda xursandmiz.

2-boshlovchi: — Biz bugun 14- yanvar — Vatan himoyachilari kuni munosabati bilan 0‘zbekiston Qurolli Kuchlari tashkil etilganligining 23 yillik to'yini nishonlash maqsadida ushbu koshonaga yig'ildik. E’tiboringizga «Bizlar — kichik askarlar» mavzusidagi tadbirni havola qilamiz.

1-boshlovchi: — Dunyoda «Vatan» so'zidan aziz va yurakka yaqin kalom topilmagani kabi, vatan himoyachisi bo‘lishdan ortiq shon-sharaf ham yo‘q. Mazkur tushunchalar bir-biri bilan chambarchas bog‘langan bo'lib, asrlar osha ajdodlarimiz o‘gitlarida, xalqimizning bugungi bunyodkorlik ishlarida yashab kelmoqda.

2-boshlovchi: — Bu bayram — el-yurtga sadoqat bayrami. Qurolli Kuchlarimiz mamlakatimiz mustaqilligi, suvereniteti va hududiy yaxlitligining, kelajagi buyuk davlat barpo etayotgan 0‘zbekiston fuqarolarining tinch-osoyishta hayoti, bunyodkorlik yo'lidagi mehnati xavfsizligining kafolatidir.

1-boshlovchi: — Vatan himoyachisi deganda ko‘z o'ngingizda kimlar gavdalanadi?

1-o'quvchi: — Men muddatli harbiy xizmatni o'tayotgan akamni ko‘z oldimga keltiraman.

2-o‘quvchi: — Kursantlarga harbiy bilim berib kelayotgan dadamni birinchi navbatda eslayman.

3-o'quvchi: — Hozirgi kunda nafaqadagi bobom ham vatan himoyachisi bo‘lgan.

4-o‘quvchi: — Vatan himoyachisi deganda ko'z o'ngimizda, eng awalo, qomatiga harbiy libos yarashgan, tug'ilgan yurti va oq sut bergan xalqini jondan sevuvchi, zamonaviy harbiy bilim va ko‘nikmalarga ega, tinchlik va barqarorlikni saqlashdek olijanob maqsad yo‘lida har qanday jasoratga tayyor mard va botir o‘g‘lonlar namoyon bo'ladi.

1-boshlovchi: — Har birimiz yaxshi xulq va a’lo baholarimiz bilan vatanga sodiq farzand ekanligimizni ko‘rsatamiz. Hozirgi videorolikda ham bunga guvoh bo'lamiz.

(«Vatanimga xizmat qilaman» videoroligi namoyish etiladi).

2-boshlovchi: — 0‘zbekiston Respublikasi Konstitutsiyasining 52- moddasida «0‘zbekiston Respublikasini himoya qilish — 0‘zbekiston Respublikasi har bir fuqarosining burchidir. Fuqarolar qonunda belgilangan tartibda harbiy yoki muqobil xizmatni o‘tashga majburdirlar», deyilgan.

1- boshlovchi: — Vatan, vatan himoyasi haqida shoirlar ko‘p she’rlar bitgan. 0‘quvchilarimiz yod olgan ana shunday she’rlarni aytishadi.

(Ular shoir Rauf Tolibning «O'zbek askari so'zi» nomli she’rini o'qishadi).

1-o‘quvchi:

Men askarman, doimo

Hushyorlik menga qurol.

Darrov sezaman, hatto

Shitirlasa, gar shamol.

2-o'quvchi:

Axir ona-Vatanim

Tikkan menga ko'zini,

Fido etib bu jonim,

Oqlayman yurt tuzini,

3-o'quvchi:

Qo'riqlayman el tinchin,

Tonglarning kulgusini,

Keksalar baxt, sevinchin,

Go'daklar kelgusini.

4-o'quvchi:

— Mustaqil ona-Vatan

 Mening ko‘z qarog'imda.

Axir shu yurt, shu chaman,

O’stirdi quchog'ida,

1- boshlovchi: — Askar — mard, jasur, epchil, kuchli yigit degani. Sinfimizning o'g'lonlari Vatanimizning bolajak posbonlaridir. Uiar hozir jasur askar bo'lish orzusida.

2-boshlovchi: — Ular ishtirokidagi sahna ko'rinishini tomosha qiling.

(2010- yil 12- yanvarda poytaxtimizda ochilgan «Vatanga qasamyod» monumentining surati oldida o‘g‘il bolalar daviatimiz timsoli — bayrog'imizni o‘pib, Vatan himoyasi uchun, qutlug' zaminning har qarich tuprog'ini asrash uchun tayyorman, deb tiz cho‘kib qasamyod qilishadi. Sahna ko'rinishi tugagach, bo'lajak askarlar 0‘zbekiston xalq shoiri To'ra Sulaymonning «Askarlar» nomli jangovar qo‘shig‘ini aytib chiqib ketadilar).

1- boshlovchi: — Bugungi kunda nafaqat mard yigitlar, balki jasoratli qizlar ham Vatan himoyasi, el kori uchun

bel bog'lab xizmat qilmoqda. Ular haqida sinfimiz qizlari she’r yod olishgan. Marhamat!

1-o'quvchi:

To'marisning avlodlari asli sizlar,

Oybarchinday shijoatli, shahdli qizlar.

Qasamyodga sodiq qutlug' ahdli sizlar,

El posboni libosini kiygan qizlar.

2-o‘quvchi:

Baxtlisizlar kun-tun elga tinchlik so'rab,

Lekin doim yurolmaysiz o'ynab-yayrab.

Yurtni ko‘proq sevgim kelar sizga qarab,

El posboni libosini kiygan qizlar.

3-o'quvchi:

Yelkangizda yulduzchalar porlab turar,

Sizni mudom yorug'likka chorlab turar.

Siz kulganda osoyishta olam kular

El posboni libosini kiygan qizlar.

(«Ko'pkari» raqsi).

1-boshlovchi: — Biz To‘maris, Spitamen, Jaloiiddin Manguberdi, Amir Temur kabi dovyurak sarkardaiarning vorislarimiz. Ishonch bilan aytamizki, bobolarimizga munosib, Vatanimizga sodiq farzand bo'lamiz.

2-boshlovchi: — Tadbirimizga tashrif buyurgan ichki ishlar xodimlariga so‘z navbatini beramiz. (Ular ogohlik, tinchlikning qadriga yetish kerakligi haqida gapirishadi).

1-boshlovchi: — Bayram tadbirimiz ham nihoyasiga yetdi. Barchangizni mamlakatimiz hayotidagi qutlug1 sana — Vatan himoyachilari kuni va 0‘zbekiston Respublikasi Qurolli Kuchlari 22 yilligi bilan chin qalbdan yana bir bor muborakbod etamiz.

2-boshlovchi: — Yurtimiz tinch, osmonimiz musaffo, xalqimiz omon bo'lsin.